Alopekis

Alopekis ialah satu landrace anjing kecil, purba, dan primitif dari Greece dan rantau bersebelahan di Semenanjung Balkan. Alopekis mempunyai telinga mencucuk, ekor melengkung, dan lapis bulu ganda. Alopekis dibiakbakakan sebagai anjing ladang serba guna, yang berfungsi sebagai anjing pemburu, anjing pengawas, dan anjing gembala. Anjing ini terdapat di serata Greece tetapi paling lazim terlihat di rantau Yunani utara dengan banyak tanah ladang dan kampung, seperti Serres, Drama, dan Xanthi. Sebagai baka terancam genting, bilangan tepat spesimen yang masih kekal kini tidak diketahui.

Baka ini tidak diiktiraf oleh Persekutuan Kinologi Antarabangsa.

Etimologi
Perkataan bahasa Yunani Kuno ἀλωπεκίς (alōpekís) memaksudkan "kacukan antara rubah dengan anjing". Sumber purba seperti Aristophanes juga memerihalkannya sebagai "κυναλώπηξ" (kunalṓpēx), yang mempunyai maksud sama. Anjing ini mempunyai banyak nama tambahan termasuk alepuditsa, alepudoskylo, venetaki, zacharoskylo, moropa, bombis atau bouboudi, tsoupi atau tsupaki, dan fneli / fnoudi (simpulan bahasa tempatan).

Sejarah
Pembelajinakan anjing alopekis di Greece bertarikh sebelum era Mykenai, iaitu 1750 SM. Gambaran terawal datang dari era pasca-Paleolitik / Neolitik (Yunani Neolitik 3000 SM). Ada pitos terukir dari Thessalia yang mempunyai coretan dengan siluet ciri alopekis dan berada di muzium arkeologi di Athens. Penemuan ini menempatkan baka ini dalam zaman sejarah sama dan di kawasan geografi sama dengan orang Pelasgos. Ini ialah gambaran tertua tentang anjing di Greece. Penemuan serupa juga didapati di Rafina dan bertarikh dari Zaman Gangsa Awal (2500–2100 SM).

Pengarang klasik Yunani Kuno menyebut baka ini, termasuk Aristoteles, Xenophon, dan Aristophanes. Xenophon memerihalkan alopekis sebagai salah satu daripada dua contoh utama Yunani bagi anjing pemburu dalam karya beliau Cynegeticus. Pengarang purba termasuk Xenophon percaya bahawa alopekis dicipta dengan mengawankan anjing dengan rubah.

Alopekis telah mengalami pengurangan besar dari segi populasi, sebahagiannya kerana pemandulan besar-besaran anjing di sesetengah rantau untuk mengurangkan bilangan anjing terbiar. Masih terdapat populasi kecil di Greece Utara. Kumpulan asli Yunani kini sedang berusaha untuk memelihara baka ini.

Perihal

Penampilan
Alopekis adalah kecil, mirip rubah, berbulu agak pendek, dengan kepala berbentuk baji, telinga tegak, dan ekor berbentuk sabit. Tubuhnya adalah lebih panjang berbanding dengan ketinggiannya. Alopekis dikelaskan sebagai anjing primitif: ia mempunyai kegigian nalar dan binaan dan jenis badan mesomorfik dan bersimetri, dengan ekor melengkung atau separa bulat. Individu biasa tidak menunjukkan kekerdilan. Tubuhnya tegap dan anggotanya tidak pendek dengan ketara (dan kaki belantan perolehan ialah ciri yang tidak diingini). Perkadaran baka menunjukkan model pengecilan saiz progresif melalui evolusi, penyesuaian, dan pemilihan buatan.

Alopekis berketinggian purata  pada paras kelasa dengan berat purata . Baka ini mempunyai tiga jenis lapis bulu ganda: a) lapis bulu pendek, keras, dan licin; b) lapis buku separa panjang, berjumbai, dan kasar; dan c) lapis bulu separa panjang, keras, mirip dawai. Lapis bulunya biasanya tidak nipis, jarang, lembut dan mirip sutera, dan lapis bulu bawah penebat perlindungan juga ada, kerana ini ialah baka utiliti umum bersaiz kecil-sederhana teguh yang patut mampu hidup di ruangan luar dengan selesa. Lapis bulunya mudah didandani dan tekstur dan kualiti lapis bulunya membantu untuk memastikan kebersihannya. Alopekis bersifat sangat bersih dan membersihkan diri dengan kerap dan tekun. Semua warna dan gabungan warna boleh diterima, kecuali ketiadaan pigmen (balar). Warna paling lazim merupakan putih, hitam, perang, dan dwiwarna (hitam dan putih, putih dengan tompok hitam atau perang, hitam dengan tanda putih, perang dengan tanda berapi-api), dan kurang kerap keputih-putihan, kuning pucat, dan warna lain.

Perangai
Sebagai pendamping, alopekis adalah sangat patuh, pendiam, dan setia kepada pemiliknya. Alopekis biasanya sangat ekspresif dan ramah terhadap manusia, namun ia merupakan anjing berwaspada yang melindungi haiwan ladang lain dan baik dengan kanak-kanak. Alopekis juga merupakan pemburu bagus, terutamanya terhadap haiwan perosak seperti tikus. Alopekis ialah anjing bertenaga tinggi yang mampu menempuh jarak sangat jauh. Ia merupakan anjing serba guna yang sesuai untuk sama ada rumah bandar atau rumah luar bandar dan sedia menyesuaikan diri sebagai pendamping untuk semua peringkat umur.

Kegunaan
Populasi alopekis wujud di serata Greece sehingga baru-baru ini dan salah satu kegunaan tradisionalnya ialah pembasmian rodensia seperti tikus dan mencit, serta perlindungan ayam itik daripada rubah, jakal, dan feret. Dengan saiz kecil-sederhananya, alopekis selesa bersarang bersama-sama dengan ayam dan itik di reban ayam belakang rumah dan juga hidup bersama dan bekerja dengan baik dengan anjing gembala Yunani dan anjing penjaga haiwan ternakan yang lebih besar, seperti molossus, di ladang. Baka ini ialah anjing pengawas cemerlang, yang menunjukkan keberanian dan kekuatan apabila diperlukan.

Lihat juga
 Senarai baka anjing

Catatan

Rujukan

Pautan luar



Kategori:Baka anjing
Kategori:Baka anjing berasal dari Greece